stanford-oval/wikipedia huggingface dataset:
הפלך
הגאוגרפיה של הפלך

גבולותיו של הפלך הם: בצפון הרמות הצפוניות, במערב השפלות הרחוקות, בדרום אזור הביצות ובמזרח נהר הברדוין (אם כי מחוז בקלנד שיוּשב על ידי בני ברנדיבאק נמצא ממזרח לו) והיער העתיק.
הפלך מתחלק ל־4 נפות: צפונית, דרומית, מערבית ומזרחית. ממזרח לפלך, בין נהר הברדוין לבין היער העתיק, נמצא מחוז בקלנד, שיושב בערך בשנת 740 למניין הפלך (2340 לעידן השלישי) על ידי גוֹרְהֶנדַד אולדבק איש מריש (אזור בנפה המזרחית), ששינה את שם משפחתו לברנדיבאק. בימי מלכותו של אראגורן נוסף לפלך מחוז המערב, השוכן בין השפלות הרחוקות לבין גבעות הצריח. בירת הפלך היא העיר מיקל דלבינג שבשפלות הלבנות בנפה המערבית.
סדרי השלטון בפלך

מאז חורבן ממלכת ארנור (ב־1974 לעידן השלישי) הפלך היה פחות או יותר מחוסר ממשל. להלכה מינו ההוביטים נגיד שינהיג אותם, אבל סמכותו הייתה בעיקר בימי מלחמה, ומכיוון שבפלך כמעט שלא היו עיתות מלחמה זה היה תפקיד של כבוד בלבד. הנגיד הראשון היה בקה איש מריש וממנו יצאו בני אולדבק. מאוחר יותר עברה משרת הנגיד למשפחת טוק. בעל הסמכות הממשית היחיד בפלך היה ראש עיריית מיקל דלבינג (או ראש עיריית הפלך). הוא היה אחראי לניצוח על הנשפים המתקיימים בעיר, ומלבד זאת היה ממונה על דואר הפלך, על שוטרי הפלך (הם היו מעטים מאוד ועסקו בטיפול בבעיות שוליות כמו בהמות טועות, מכיוון שבעיות חמורות יותר לא היו בנמצא) ועל שומרי הגבול.
בתמונה מופיעה התפאורה ששימשה לצילום הפלך בטרילוגיית שר הטבעות וטרילוגיית ההוביט של פיטר ג'קסון שצולמו בניו זילנד
התראה

ערך זה עוסק באזהרה מנקיטת צעדים. אם התכוונתם למושג בתורת המשחקים, ראו .
התראה היא אזהרה לאדם להימנע מביצוע עבירה ו/או הודעה על צעדים שעתידים להנקט נגדו. במערכות משפט מסוימות, כמו בהלכה, מהווה ההתראה תנאי לענישה. כן מהווה ההתראה במקרים מסוימים תנאי לנקיטת צעדים, כמו עיקול. בנוסף נעשה שימוש, במקרים מסוימים, בהתראה כחלופה לענישה.
תנאי לענישה

בהלכה, מהווה ההתראה תנאי לענישה על כמעט כל עבירה, למעט עבירת המסית.
בחוק הישראלי, אין כמעט דרישה להתראה קודם לענישה ובמקומו חל לרוב הכלל ש"אי ידיעת החוק אינה פוטרת מעונש". חריג לכך הוא ענישה על הפרעה למהלך דיונים בבית המשפט או בית הדין. חוק בתי המשפט וחוק בתי דין דתיים (מניעת הפרעה) דורשים מתן התראה כתנאי לענישה של מפריעים למהלך דיון בבית הדין או בית המשפט.
תנאי לענישה > מהות ההתראה

בהלכה, ההתראה חייבת להכיל ציון שהמעשה הוא אסור, את מקור האיסור במקרא, הצעה של פרישה מן המעשה האסור, וכן את אזכור העונש הצפוי במידה ויחטא.
לגבי ההתראה בחוק הישראלי, כתב השופט מישאל חשין:
המושג "התראה" משמיע לא אך אזהרה על-דרך הסתם, אלא אזהרה מפורשת כי בית-הדין יטיל סנקציה – או עלול הוא להטיל סנקציה – אם לא יימנע המוזהר מהפרעה לדיוני בית-הדין.
כן קבע בית המשפט העליון כי "ההתראה האמורה צריכה למצוא ביטוי בפרוטוקול הדיון"
תנאי לענישה > נימוק לדרישה להתראה

על הצורך בהתראה למפריע בישיבה של בית דין, כתבה נשיאת בית המשפט העליון, דורית ביניש:
אזהרה מנקיטת צעדים

ההתראה לפני נקיטת צעדים מהווה ניסיון להביא את המותרה להענות לדרישות של המתרה מרצונו ללא שהמתרה נדרש לנקוט בצעדים. בנוסף, ההתראה נועדה לאפשר למותרה להענות לדרישה מבלי לסבול מהצעדים. למשל, לפני ניתוק מים בגלל חוב, נדרש הגוף המנתק להתרות בחייב שבכוונתו לנתק את המים.
לפני הגשת תביעה בסדר דין מהיר נדרשת התראה לנתבע, טרם הגשת התביעה. בתביעה רגילה אין צורך בהתראה מוקדמת, אולם במקרה שלא ניתנה התראה ייתכן שלא ייפסקו הוצאות משפט.
במקום בו נדרשת התראה, נדרש שההתראה תהיה ברורה, ולמשל תודיע על המועד המדויק של נקיטת הצעדים.
התראה כעונש

בהליכים משמעתיים כמו משפט צבאי ודין משמעתי, העונש הקל ביותר הוא "התראה". משמעות ה"התראה" אינה ברורה כאשר הנענש חדל להיות חבר בארגון שניהל את ההליך המשמעתי.
ראו גם

התראה (הלכה)
הערות שוליים

1 2  בש"פ 10071/06 פלוני נ' פלוני, ניתן ב־7 בדצמבר 2006
↑  בע"ם 1995/16 פלוני נ' פלוני, ניתן ב־11 במאי 2016, סעיפים 12-13
↑  השיפוט בדין המשמעתי
↑  צבי הראל‏, התראה בלבד נגזרה על פולק בשל תנאי מאסרו של נמרודי, באתר וואלה, 14 במאי 2001
ז'אק, נסיך מונקו

ז'אק הונורה רנייה גרימלדי, נסיך מונקו (בצרפתית: Jacques Honoré Rainier; נולד ב-10 בדצמבר 2014) הוא יורש העצר של נסיכות מונקו.
ביוגרפיה

הנסיך ז'אק נולד ב-10 בדצמבר 2014, בבית החולים על שם סבתו המנוחה הנסיכה גרייס, בנם של אלבר השני, נסיך מונקו ושרלין, נסיכת מונקו, ואחיה התאום של הנסיכה גבריאלה. על אף שאחותו נולדה שתי דקות לפניו ז'אק קודם לה בסדר הירושה בשל חוק העדפת הבן הבכור.
עד ללידתו של ז'אק היה חשש להמשכיות של בית גרימלדי בשל העובדה שלאביו, המושל במונקו לא היו בנים במסגרת נישואין וממשלת מונקו נאלצה לשנות את החוק כך שדודתו, אחות אביו, קרוליין, נסיכת הנובר, תוכל לרשת את הכתר אם לא ייוולדו לאלבר השני ילדים במסגרת נישואין.
עם לידתם של ז'אק ואחותו נורו מארמון מונקו 42 מטחי כבוד (21 עבור כל אחד מהם).
הערות שוליים

↑  שמחה כפולה: נסיכת מונאקו ילדה תאומים, באתר ynet, 10 בדצמבר 2014
ערך זה הוא קצרמרבנושא אישים. אתם מוזמנים לתרום לוויקיפדיה ו.
התקשרו לדיקפריו!

| --- | --- |

 סוגה:  סאטירה קומית, דרמה
 כותבים:  ז'ורה קריבז'ובניקוב 
 בימוי:  ז'ורה קריבז'ובניקוב
 שחקנים:  אלכסנדר פטרוב  אלכסנדרה רבנקו  Yuliya Aleksandrova  אנדריי בורקובסקי  יוליה חלינינה 
 ארץ מקור:  רוסיה רוסיה
 שפות:  רוסית 
 מספר עונות:  1
 מספר פרקים:  8
 הפקה
 מפיק:  Anton Shchukin, Artyom Loginov, אלכסנדר דולריין 
 חברת הפקה:  Good Story Media 1-2-3 Production
 אורך פרק:  41—49 דקות
 שידור
 רשת שידור:  THT
 פורמט (תמונה):  16:9
 פורמט (קול):  Dolby Digital
 תקופת שידור מקורית:  20 באוקטובר 2018 – 1 בדצמבר 2018
 קישורים חיצוניים
 הסדרה באתר ТНТ-Premier
 דף התוכנית ב-IMDb
 
התקשרו לדיקפריו! (ברוסית: «Звони́те ДиКа́прио!‎») היא מיני-סדרת טלוויזיה רוסית בת שמונה פרקים, בבימוי וכתיבה של ז'ורה קריבז'ובניקוב (Жора Крыжовников). העלילה מתמקדת בשני אחים: השחקן הפופולרי והאנוכי יגור (אלכסנדר פטרוב), שמגלה שיש לו איידס, ואחיו לב (אנדריי בורקובסקי) - שחקן לא מצליח ומובטל שיש לו את ההזדמנות להחליף את יגור החולה בסדרת טלוויזיה פופולרית.
הסדרה זכתה לשבחים רבים כדוגמת פרס התאחדות מפיקי הקולנוע והטלוויזיה בקטגוריית "סדרת הטלוויזיה הטובה ביותר", פרס "הפיל הלבן" בקטגוריית "פרס מבקרי הקולנוע הצעירים" ופרסים אחרים. הסדרה הייתה מועמדת פעמיים בפרס נשר הזהב (2020): בקטגוריות "הסרט הטוב ביותר לטלוויזיה או מיני-סדרה" ו"השחקן הטוב ביותר בטלוויזיה" (אלכסנדר פטרוב).
הסדרה עלתה לראשונה בשירות הווידאו TNT-Premier החל מ-20 באוקטובר ועד 1 בדצמבר 2018.
עלילה

הדמות הראשית היא כוכב הסדרה הפופולרית על רופאים, השחקן יגור רומיאנצב. לאחר שהשיג הצלחה רבה הוא הופך לאגואיסט ואינו מבחין ברגשותיהם של אחרים: הוא לא מגיע לצילומים, מנהל חיי מין לא שגרתיים ומוליך שולל אנשים. ברגע שהכל משתנה באופן דרמטי: איור מגלה שיש לו HIV. אחיו של רומיאנצב, לב, הוא שחקן בינוני וכושל, שמנהל תוכנית העוסקת במלאכה בערוץ הכבלים Ant-TV. אישה בהריון ושתי בנות קטנות מחכות לו בדירתם השכורה. אין לו סיכויים להרוויח כסף ולעבור בסולם הקריירה, עד שהוא משיג סיכוי להחליף את אחיו יגור בסדרה הפופולרית.
שחקנים ודמויות

אלכסנדר פטרוביגור איבנובסקי, השחקן יגור איבנובסקי, אחיו של לב
אנדריי בורקובסקילב איבנובסקי, השחקן לב איבנובסקי, אחיו של יגור
הפקה

ז'ורה קריז'ובניקוב החל לכתוב את התסריט במרץ 2016. התסריט לשמונה פרקים נכתב בתוך שנה. הצילומים החלו ביולי 2017 כאשר עבודת העריכה נמשכה שישה חודשים.
שם הסדרה "התקשרו לדיקפריו!" נבחר על ידי דמיטרי נאגייב, השחקן שעבד עם קריז'ובניקוב בסרטים "היום הטוב ביותר" ו"עצי אשוח אחרונים", שאהב לחזור על הסט על המשפט "אם הכפיל הזה לא מתאים לך, התקשר למאקובצקי".
ביקורות

הסדרה קיבלה ביקורות חיוביות  של מבקרי קולנוע רוסים. המבקר אלכס אקסלר דירג את הסדרה 8 מתוך 10.
על פי תוצאות ההצבעה הסדרה קיבלה את מרבית הקולות של מבקרי הקולנוע הרוסים בתור הסדרה הטובה ביותר ברוסיה של שנת 2018. עורכי האתר "Kinopoisk" הציגו את הסדרה ברשימת מיטב תוכניות הטלוויזיה שיצאו בעולם בשנת 2018.
פרסים ומועמדויות > פרסים

2018 - פסטיבל הסרטים הלאומי "תנועה": פרס התסריט הטוב ביותר (ז'ורה קריז'ובניקוב, פיטר ונוקוב, יבגניה קריפקובה), אזכור מיוחד של חבר השופטים לזוג השחקנים המבריק (אלכסנדר פטרוב ואנדריי בורקובסקי).
2018 - פרס המגזין "קינורפורטר" על "פריצת השנה" (ז'ורה קריז'ובניקוב), "שחקנית השנה" (יוליה אלכסנדרובה).
2019 - פרס הפיל הלבן: פרס מבקרי הקולנוע הצעירים
2019 - פרס התאחדות מפיקי הקולנוע והטלוויזיה כ"מיני-סדרת הטלוויזיה הטובה ביותר (5–24 פרקים)".
2019 - פסטיבל סרטי הטלוויזיה "בוקר המולדת": גראן פרי לסדרה הטובה ביותר, פרס על עבודת הבימוי הטובה ביותר (ז'ורה קריז'ובניקוב), פרס לשחקנית המשנה הטובה ביותר (יוליה אלכסנדרובה).
פרסים ומועמדויות > מועמדויות

2018 - פסטיבל הסרטים הלאומי "תנועה": השתתפות בתחרות העיקרית.
2019 - פרס מגזין GQ "איש השנה": מועמד ל"במאי השנה" (ז'ורה קריז'ובניקוב)
2020 - פרס נשר הזהב: מועמד ל"סרט הטלוויזיה הטוב ביותר או מיני-סדרה" ו"השחקן הטוב ביותר בטלוויזיה" (אלכסנדר פטרוב).
הערות שוליים

↑  «Мне всегда хотелось поработать в жанре, где и смешно, и страшно» (ארכיון)
↑  Фото с официальной страницы режиссёра // instagram.com, 19 июля 2017
↑  Жора Крыжовников использовал шутку Дмитрия Нагиева для названия своего сериала «Звоните ДиКаприо!» // vokrug.tv, 19 октября 2018
↑  Новый сериал «Звоните ДиКаприо!» получил восторженные отзывы // Bfm.ru
↑  «Звоните ДиКаприо!»: беспощадный сериал Жоры Крыжовникова — о российском телевидении и смерти // Meduza
↑  Режет по живому: смех и слезы в сериале "Звоните ДиКаприо" // Собеседник
↑  Звоните Крыжовникову // Colta.ru
↑  «Звоните ДиКаприо!» Жоры Крыжовникова: прорывной сериал о болезни в русском кино // Afisha.ru
↑  «Звоните ДиКаприо!»: Моего брата зовут Каин, и он идиот // Искусство кино
↑  Звоните ДиКаприо! // exler.ru
↑  Критики назвали лучшим российским сериалом года "Звоните ДиКаприо!" // רוסיסקאיה גאזטה
↑  "Лучшие сериалы 2018 года: Выбор редакции КиноПоиска". 18 בדצמבר 2018. {{cite web}}:  (עזרה)
↑  "Движение - Национальный фестиваль дебютов". dvijenie.org. נבדק ב-2018-11-26.
↑  «Звоните ДиКаприо!» получил две награды кинофестиваля «Движение-2018» // The Holywood Reporter Russia, 1 октября 2018
↑  Павел Деревянко и Юлия Александрова стали лауреатами премии «Событие года 2018»
↑  Белый слон 2018: кинокритики отдали предпочтение «Войне Анны» и «Лету»
↑  Стали известны победители АПКИТ
↑  Сериал "Звоните ДиКаприо" получил гран-при фестиваля "Утро Родины" на Сахалине // טאס"ס
↑  Премия журнала GQ «Человек года»
ז'ני לונגו

| --- | --- |
ז'ני לונגו
ז'ני לונגו
 לידה:  31 באוקטובר 1958 (בת 65) צרפת צרפת
 גובה:  164 ס״מ 
 משקל:  47 ק"ג 
 תחום:  כביש ומסלול
 התמחות:  רב גוונית
 הישגי שיא:  אלופת העולם במרוץ כביש ומרוץ נגד השעון  מדליית זהב במרוץ הכביש במשחקים האולימפיים
 jeannielongo.free.fr
 
לונגו באליפות העולם ב-2009
ז'ני לונגו צ'יפרלי (בצרפתית: Jeannie Longo; נולדה ב-31 באוקטובר 1958) היא רוכבת אופניים עבר צרפתיה, שהתמחתה במרוץ אופני כביש, במרוצי אופניים במסלול ובמרוצי אופני הרים. לונגו זכתה ברוב התארים האפשריים במרוצי אופניים לנשים. היא נחשבת על ידי רבים כאחת מרוכבות האופניים הטובות בהיסטוריה.
בין הישגיה הייחודיים: זכייה בתואר אלופת העולם 13 פעמים וייצוג צרפת בשבעה משחקים אולימפיים רצופים: מאולימפיאדת לוס אנג'לס (1984) ועד אולימפיאדת בייג'ינג (2008).
נולדה באנסי – בירת חבל סבואה עילית השוכנת באלפים הצרפתים. היא החלה את פעילותה הספורטיבית בסקי בענף הגלישה במורד. לאחר שזכתה באליפות בתי הספר בצרפת ושלוש פעמים באליפות האוניברסיטאות בצרפת היא הסבה את פעילותה לרכיבה על אופניים בהמלצת מאמנה (לו נישאה מאוחר יותר) פטריס צ'יפרלי. תוך מספר חודשים, זכתה לונגו בת ה-21 באליפות צרפת במרוץ הכביש.
לפני אולימפיאדת בייג'ינג הצהירה כי תפרוש מרכיבה תחרותית בתום האולימפיאדה. במרוץ הכביש האולימפי בבייג'ינג סיימה לונגו במקום ה-24 ובמרוץ האישי נגד השעון סיימה במקום הרביעי. אחדות ממתחרותיה באולימפיאדת בייג'ינג טרם נולדו בעת שלונגו השתתפה לראשונה במשחקי לוס אנג'לס ב-1984. למרות הצהרתה זו, המשיכה לונגו להתחרות עד 2011 וניצחה באליפויות צרפת נגד השעון ב-2009, 2010 ו-2011 וסיימה חמישית באליפות העולם ב-2010 במרוץ נגד השעון. בנובמבר 2011 הועמדה לונגו בפני ועדת משמעת צרפתית לאחר שנעדרה שלוש פעמים מבדיקות מחוץ לתחרות להמצאות חומרי אמרוץ. לונגו זוכתה לאחר שנתקבלה טענת פרקליטיה, כי על איגוד האופניים הצרפתי היה להודיעה מראש על הימצאותה במאגר הרוכבים הצפויים לבדיקות אלו וכי לא קיבלה הודעה שכזו.
במקביל לקריירה הספורטיבית שלה, בנתה לונגו לעצמה גם קריירה אקדמאית. היא בעלת תואר ראשון במתמטיקה (B.S.) תואר במנהל עסקים ותואר דוקטור במנהל ספורטיבי. לצד התשבחות הרבות להן זכתה בעקבות הישגיה התעמתה לונגו לא פעם עם ממסד הספורט הצרפתי. היא איימה להחליף אזרחות, איימה בתביעה של התאחדות האופניים הצרפתית ואף סולקה מסגל הנבחרת הצרפתית בטענה לרכיבה אנוכית במרוצים.
הישגיה הבולטים:
מרוץ כביש אולימפי – מדליית זהב (1996) ומדליית כסף (1992)
מרוץ נגד השעון אולימפי – מדליית כסף (1996) ומדליית ארד (2000)
אליפות העולם במרוץ כביש – חמש מדליות זהב (1985, 1986, 1987, 1989, 1995)
אליפות העולם במרוץ נגד השעון – ארבע מדליות זהב (1995, 1996, 1997, 2001)
אליפות העולם במרוצי מסלול – ארבע מדליות זהב (1986, 1988, 1989, 1989) (ב-1989 בשני מקצועות שונים), שלוש מדליות כסף (1984, 1985, 1987) ושלוש מדליות ארד (1981, 1982, 1983)
אליפות העולם באופני הרים – מדליית כסף ב-1993
אליפות צרפת במרוץ כביש – 15 פעמים (1979-1989, 1992, 1995. 2006, 2008)
אליפות צרפת במרוץ נגד השעון – עשר פעמים (1995, 1999, 2001, 2002, 2003, 2006, 2008, 2009, 2010, 2011)
"טור דה פראנס לנשים" – שלושה ניצחונות (1987, 1988, 1989)
מרוץ Women's Challenge – שני ניצחונות (1991, 1999)
שיא השעה – 45.094 קילומטר (2000), השיא נשבר ב-2003 על ידי לאונטין ון מורסל
הערות שוליים

↑  Jeannie Longo's doping charges dismissed, Cyclingnews.com, ‏ 22 בנובמבר 2011
| --- | --- |
בקרת זהויות :  BnF: cb12070095d (data)  GND: 118921959  ISNI: 0000 0000 7830 2923  LCCN: n88678346  RERO: 02-A003530094  SUDOC: 075649802  VIAF: 74652086   WorldCat (עם VIAF): 74652086
וילהלם ראבה

| --- | --- |

דיוקן מאת וילהלם אימנקאמפ, 1911
 לידה:  8 בספטמבר 1831 אשרסהאוזן, הרפובליקה הפדרלית של גרמניה 
 פטירה:  15 בנובמבר 1910 (בגיל 79) בראונשווייג, הקיסרות הגרמנית 
 שם לידה:  Wilhelm Karl Raabe 
 מדינה:  דוכסות בראונשווייג 
 מקום קבורה:  בראונשווייג 
 שם עט:  Jakob Corvinus 
 שפות היצירה:  גרמנית 
 תקופת הפעילות:  מ-1856 
 פרסים והוקרה:  דוקטור לשם כבוד של אוניברסיטת הומבולדט של ברלין (1910)  אות המסדר מקסימיליאן של בוואריה למדעים ואמנויות (1899) 
 
ביתו של ראבה בבראונשווייג
וילהלם רַאבֶּה (גרמנית: Wilhelm Raabe;‏ 8 בספטמבר 1831 – 15 בנובמבר 1910) היה סופר גרמני.
ביוגרפיה

בנעוריו (1854-1849) עבד ראבה בחנות ספרים במגדבורג. ב-1854 התחיל ללמוד פילוסופיה והיסטוריה באוניברסיטת ברלין. באותה שנה כתב את הרומן האידילי הפופולרי שלו "כרוניקה של רחוב שפרלינג", שראה אור ב-1957 תחת שם העט יעקב קורווינוס (Jakob Corvinus).
ראבה ישב כשלוש שנים בוולפנביטל, ומ-1862 בשטוטגרט. שם, כשהוא מקדיש את כל עתותיו ליצירה, כתב את הרומנים שלו "אנשי היער" (1863), "כומר הרעב" (1864), "אבו טלפאן" (1867), וכן שני קובצי סיפורים בשם "קולות רחוקים" (1865) ו"הקשת" (1869). מ-1870 ישב בקביעות בבראונשווייג, שם פרסם כמה רומנים נוספים. ראבה עסק בציור להנאתו. כ-600 מציוריו נמצאים בבעלות פרטית של צאצאיו ובמוזיאון בראונשוויג.
יצירתו

בסיפוריו ניכרות השפעתם של ז'אן פול ודיקנס, ובמידה ידועה גם של גתה. אף על פי כן ידע לשמור על עצמיותו במחשבה ובסגנון. כיוון את נושאיו בעיקר לאדם הפשוט ולחיים הצנועים והבריאים. מצד אחר, ידע גם להתל, בהומור ובסאטירה, בבעלי היומרות. גם נימה גרמנית לאומית מובהקת מצויה בכתביו. עם זאת הצליף בשוט הסאטירה על הלאומיות הקיצונית. כאמן הצליח לעצב דמויות ברורות, אך הצליח פחות ברקמת העלילה. רבים מגיבוריו נושאים את חלומותיו אידיאליסטים של המספר. עולמו הפנימי של הגיבור תופס מקום ניכר בכתביו.
ב"כרוניקה של רחוב שפרלינג" תיאר, על רקע של רחוב ברלינאי, אנשים בדרכי חייהם, שהם אספקלריה לעולם רחב יותר. ב"משרדו של האל" (1862) פנה אל הרפורמציה הפרוטסטנטית. ב"כומר הרעב", ספרו החשוב ביותר, דן בשאלות חינוך והתפתחות. ב"אבו טלפאן" יש מביקורת התרבות החדשה. בספריו המאוחרים מורגשת השפעת הפסימיות של ארתור שופנהאואר. ראבה חזה את משברה המוסרי של אירופה, אך אף על פי כן נטה להאמין בניצחונם של הכוחות הבונים שבאדם. באמונה זו היה הרבה מן ההישענות על ערכים מסורתיים.
הערות שוליים

↑  קורווינוס בלטינית = ראבה בגרמנית = עורב.
| --- | --- |
בקרת זהויות :  NLI: 987007277778705171  PLWABN: 9810575379905606  BnF: cb12332599b (data)  GND: 118597442  ICCU: TO0V597535  ISNI: 0000 0003 6863 7908  LCCN: n50052403  NDL: 00453537  NKC: jn20010316119  NLA: 35438418  NLG: 128679  NLK: KAC199622342  NTA: 069163073  RKD: 319085  SELIBR: 210602  SNAC: w6tt99s0  SUDOC: 032262221  Trove: 952882  VcBA: 495/191860  VIAF: 12379702   WorldCat (עם VIAF): 12379702 
ערך זה הוא קצרמרבנושא אישים. אתם מוזמנים לתרום לוויקיפדיה ו.
וילהלם ריינהרד (גנרל)

| --- | --- |

וילהלם ריינהרד
 לידה:  18 במרץ 1869 לוטאו, ממלכת פרוסיה פרוסיה
 פטירה:  18 בינואר 1955 (בגיל 85) דורטמונד, גרמניה המערבית גרמניה
 מדינה:  גרמניה 
 השתייכות:   צבא הקיסרות הגרמנית  רייכסווהר אס אס ואפן אס אס
 תקופת הפעילות:  1914 – 1920 1933 – 1945
 דרגה:   אובר-גרופנפיהרר
 תפקידים בשירות
 מפקד הבריגדה ה-15
 פעולות ומבצעים
 מלחמת העולם הראשונה מרד הספרטקיסטים
 עיטורים
  צלב הברזל דרגה ראשונה   צלב הברזל דרגה שנייה    פור לה מריט
 
וילהלם ריינהרד (בגרמנית: Wilhelm Reinhard; 18 במרץ 1869 – 18 בינואר 1955) היה איש צבא גרמני אשר התפרסם בעיקר כמפקד רגימנט המתנדבים ריינהרד בימי רפובליקת ויימאר. לימים הפך לאובר-גרופנפיהרר באס אס ולחבר ברייכסטאג.
ביוגרפיה > תחילת דרכו

ריינהרד נולד ב-18 במרץ 1869, בכפור לוטאו שנמצא אז בממלכת פרוסיה (לוטובו בתחומי פולין המודרנית). אביו וילהלם ריינהרד היה מנהל יערות. אמו הייתה מינה לבית פון קונן. לאחר שסיים את לימודיו, למד בבתי הספר לצוערים בקולם ובליכטרפלדה ולאחר מכן את בית הספר למלחמה במץ. ב-22 במרץ 1888 התגייס לצבא הקיסרות הגרמנית והוצב ברגימנט הרגלים ה-78 (פריזיה המזרחית - פרידריך וילהלם פון בראונשווייג). ב-1889 הוא הועלה לדרגת לויטננט משנה. ב-1901 הוצב במטה בריגדת הרגלים ה-38 בהנובר. ב-1902 הועלה לדרגת האופטמן, וב-24 באפריל 1904 מונה למפקד פלוגה ברגימנט הרגלים ה-33 (פרוסיה המזרחית - גראף רון) בגומבינן. ב-1907 הועבר לפקד על פלוגה ברגימנט הרגלים ה-163 (שלזוויג-הולשטיין) בנוימינסטר. ב-21 באפריל 1911 הועלה לדרגת מיור והועבר לרגימנט ה-5 של משמר הקיסרי בשפנדאו. ב-22 במרץ 1913 מונה למפקד הגדוד השני של המשמר.
עם פרוץ מלחמת העולם הראשונה באוגוסט 1914 נכלל הגדוד של ריינהרד בדיוויזיית המשמר השלישית. הוא השתתף בפלישה הגרמנית לבלגיה, ולאחר מכן הועבר לחזית המזרחית והשתתף בקרב הראשון על האגמים המזוריים ובקרב לודז'. ב-18 בינואר 1915 מונה ריינהרד למפקד רגימנט הגרנדירים ה-5 של המשמר, וב-2 ביוני הועבר לפקד על רגימנט המשמר ה-4. הוא המשיך להילחם בחזית המזרחית עד סוף השנה, אז הועבר לחזית המערבית. הוא השתתף בקרב ארטואה השלישי וב-18 באפריל 1916 הועלה לדרגת אוברסט-לויטננט. ב-27 באוגוסט 1917 הוא עוטר בפור לה מריט. ב-20 בספטמבר 1918 הוא הועלה לדרגת אוברסט.
ביוגרפיה > רגימנט המתנדבים ריינהרד

לאחר סיום המלחמה חזר ריינהרד לברלין ויחד עם 300 חיילים נוספים מהמשמר הקיסרי הקים את רגימנט המתנדבים ריינהרד ב-24 בדצמבר 1918. ריינהרד הפך לבן-חסותו של שר ההגנה גוסטב נוסקה שאף שקל למנות אותו למפקד חיל המצב של ברלין במקום אוטו ולס. ריינהרד ואנשיו הלכו ותפסו מקום נכבד יותר ויותר בהגנה על ממשלתו של פרידריך אברט. בתחילת חודש פברואר הפך רגימנט ריינהרד ל"בריגדת ריינהרד", וצורף באופן רשמי לצבא גרמניה תחת השם "בריגדת המשמר ה-2". אנשיו של ריינהרד השתתפו בקרבות מרץ בברלין, ובמהלכם ביצעו מספר פשעים אכזריים. ב-1 באפריל הפכה הבריגדה של ריינהרד ל"בריגדה ה-15". ריינהרד עצמו הלך והקצין יותר ויותר בדעותיו הריאקציונריות, שהמאיסו אותו על מפקדי הצבא והפוליטיקאים. עם זאת, הוא היה חסין לחלוטין תודות לתמיכתו של נוסקה. בחודש אוקטובר נשא פיליפ שיידמן נאום שערורייתי שבו הוקיע את ריינהרד וקבע שהמשך התלות בו היא "בלתי נסבלת". נוסקה נזף בשיידמן יחד עם פרידריך אברט, אולם הלחצים מצד בכירי הצבא הלכו וגברו, ובדצמבר לא נותרה לנוסקה ברירה אלא לפטר את ריינהרד מהפיקוד על הבריגדה. ב-31 בדצמבר 1919 הוא עזב את הצבא.
ביוגרפיה > באס אס

באוקטובר 1927 הצטרף ריינהרד למפלגה הנאצית (מס' חבר 63,074). ב-1936 הוא נבחר לחבר ברייכסטאג מטעם המפלגה, ונותר חבר הרייכסטאג עד סוף ימי המשטר הנאצי. ב-1933 הוא הצטרף לאס אה וב-1935 עבר לאס אס. ב-1941 הוענקה לו דרגת אובר-גרופנפיהרר. הוא מונה לראש ארגון ותיקי המלחמה. בתפקיד זה שימש עד סוף המלחמה. לאחר המלחמה הוחזק במעצר במשך כמה חודשים בידי בעלות הברית המערביות.
ריינהרד נפטר בדורטמונד ב-18 בינואר 1955.
וארפרין

| --- | --- |

 שם IUPAC
 (RS)-4-hydroxy-3-(3-oxo-1-phenylbutyl)- 2H-chromen-2-one
 שמות מסחריים בישראל
 קומדין
 נתונים כימיים
 כתיב כימי:  C19H16O4 
 מסה מולרית:  308.33 g/mol
 נתונים פרמוקוקינטיים
 זמינות ביולוגית:  100%
 מטבוליזם:  בכבד: CYP2C9, 2C19, 2C8, 2C18, 1A2 3A4
 זמן מחצית חיים:  2.5 ימים
 הפרשה:  בכליות 92%
 בטיחות
 מעמד חוקי:  Rx תרופת מרשם
 קטגוריית סיכון בהריון:  קטגוריית סיכון D (אוסטרליה), קטגוריית סיכון X 
 סיכון לתלות:  לא קיים
 דרכי מתן:  מתן פומי
 אינטראקציות עם תרופות אחרות:  יש הרבה מאוד. מסוכן במתן עם מגוון רחב של תרופות
 מזהים
 קוד ATC:  B01AA03 
 
וארפרין (באנגלית warfarin), שם מסחרי בישראל קומדין (coumadin) היא תרופה מעכבת קרישת דם (אנטיקואגולנטית) הניתנת לחולים בקבוצת סיכון לאירוע של קריש או תסחיף דם הגורם לחסימת עורק או וריד. לתרופה חלון תרפויטי צר מאוד ולכן יש לנטר את פעילות התרופה לעיתים קרובות ובזמנים קבועים על ידי בדיקת דם המודדת את קצב קרישת הדם, יש להתאים את מינון התרופה בהתאם לערכי הבדיקה. הבדיקה הנפוצה בישראל נקראת PT - prothrombin time בדיקה נפוצה אחרת נקראת INR - international normalized ratio.
התרופה גורמת לנטרול פקטורי קרישה המשתתפים במנגנון בניית קריש הדם: פקטורי הקרישה השונים (מסוג 2, 7, 9 ו- 10) אשר מסונתזים בכבד, עוברים תהליך של קרבוקסילציה באמצעות ויטמין K אשר גורם לשפעולם. התרופה וארפרין מעכבת את תהליך הקרבוקסילציה, וכתוצאה מכך גורמת לחוסר פעילות של פקטורים אלו. במקרים שה-INR הוא מעל 10 ויש סכנה לדימום, מטפלים במתן ויטמין K.
הווארפרין הוא גורם טרטוגני. נטילת התרופה בזמן הריון עלולה לגרום למומים בעובר.
השימוש בקומדין כרוך במגבלות רבות: קומדין דורש בדיקות דם שגרתיות כדי לבדוק את תפקודי הקרישה (לרוב אחת לשבוע, שבועיים או שלושה שבועות - בהתאם להמלצת הרופאים), ומינון התרופה מותאם בכל פעם מחדש על פי תוצאות הבדיקות הללו. לקומדין יש אינטראקציות עם תרופות רבות אחרות ועם מזונות רבים, מה שמקשה על השימוש בתרופות נוספות במקביל וגורם למגבלות תזונתיות. מחקר בקרב 906 מטופלי כללית המטופלים בקומדין מצא כי על אף שאותם חולים נמצאים בפיקוח רופא המשפחה שלהם, כמחצית מהזמן הם לא היו מצויים בטווח התרפויטי הרצוי של INR 2-3. כשני שלישים מהחולים לא היו מאוזנים בצורה משביעת רצון לפי המחקר, ובעיקר נשים מבוגרות. הסיכון החמור ביותר בחולים המקבלים נוגדי קרישה הוא דימום. על מנת לחשב את מידת הסיכון לדימום בחולים אלה, נבנה סולם הערכה בשם HAS-BLED:
H - יתר לחץ דם (Hypertension), לחץ סיסטולי מעל 160 מ"מ כספית, נקודה אחת.
A - הפרעה (Abnormal) בתפקודי כליות (קראטינין מעל 2.6 מ"ג/ד"ל) או כבד (אנזימי כבד פי 3 מהנורמה), נקודה אחת לכל אחד.
S - אירוע מוחי (Stroke) בעבר, נקודה אחת.
B - אירועי דימום משמעותיים בעבר (Bleeding) או נטייה לדמם, נקודה אחת.
L - היסטוריה של יותר מ-60% ערכי INR לא מאוזנים (Labile), נקודה אחת.
E - גיל מעל 65 (Elderly), נקודה אחת.
D - תרופות (Drugs) נוגדי טסיות או NSAIDS, או שימוש מופרז במשקאות אלכוהוליים, נקודה אחת לכל אחד.
היסטוריה

בתחילת שנות העשרים של המאה העשרים, פרצה מחלת בקר בצפון ארצות הברית ובקנדה. הפרות מתו מדימומים לא נפסקים עקב פציעות קלות מאוד ומדימומים פנימיים שנגרמו ללא סימן חיצוני או הסבר. ב-1921 וטרינר קנדי בשם פרנק שופילד (Frank Schofield) גילה כי הפרות ניזונו מתחמיץ עבש שהוכן מתלתן מתוק. שופילד גילה שמרכיב בעובש פעל כנוגד קרישה חזק מאוד. ב-1929 וטרינר אמריקני בשם ל. מ. רודריק (L.M. Roderick) הוכיח כי התהליך נגרם עקב חוסר בפרותרומבין מתפקד.
הרכיב בעובש שפעל כנוגד קרישה התגלה רק ב-1940 על ידי הכימאים מאוניברסיטת וויסקונסין קארל פאול לינק (Karl Paul Link) והרולד קמפבל (Harold Campbell). המרכיב הפעיל זוהה כנגזרת של קומרין, ‎4-hydroxycoumarin. בשנים הבאות התגלו וסונטזו עוד מספר רב של נוגדי קרישה דומים. נוגד הקרישה הראשון ששווק באופן מסחרי היה dicoumarol ב-1941. לינק המשיך בפתוח נוגדי קרישה חזקים יותר על בסיס קומרין ולבסוף פיתח ב-1948 את הווארפרין (מקור השם W.A.R.F - Wisconsin Alumni Research Foundation + הסיומת arin להדגשת הקשר ל -coumarin). הוואפרין פותח כרעל נגד מכרסמים.
מנגנון הפעולה המדויק התגלה רק ב-1978, ווארפרין מעכב את האנזים אפוקסיד רדוקטאז ובכך מפריע למטבוליזם של ויטמין K. מחקרים רפואיים על החומר החלו ב-1951, לאחר שניסיון התאבדות על ידי בליעה של ווארפרין הסתיים בהחלמה מלאה. התגלה שהוא נוגד קרישה עדיף על dicoumarol וב-1954 הוא אושר כתרופה נוגדת קרישה בבני אדם. אחד המשתמשים הראשונים בתרופה היה אייזנהאואר, נשיא ארצות הברית באותה תקופה שעבר התקף לב ב-1955.
סטראוכימיה

קומדין מכיל מרכז סטריאו ומורכב משני אננטיומר. זה הוא racemate, כלומר תערובת של 1: 1 של ( R ) - ו-  S  - טופס:
| אננטיומר של קומדין |
| --- | --- |
  CAS-Nummer: 5543-58-8:   CAS-Nummer: 5543-57-7